**E l ő t e r j e s z t é s**

**Az üllői római katolikus temető bejáróútjának a térkövezéséről**

**Előterjesztő**: Kerezsi Sándor VKB elnök

**Előterjesztést készítette**: Nagyszegi Kálmán műszaki ügyintéző

**Véleményezésre megkapta:** Virág Andrea aljegyző

**Megtárgyalta:** VKB – 2018.01.16.-i ülésén

**Törvényességi véleményezésre bemutatva:** Jegyző részére

**Észrevétel\*:** **az előterjesztés törvényes** Földváriné dr. Kürthy Krisztina sk.

**Döntés\***: egyszerű többség

 minősített többség

**Ülés\***: nyilvános

 zárt

**E l ő t e r j e s z t é s**

**Az üllői római katolikus temető bejáróútjának a térkövezéséről**

**Tisztelt Képviselő-testület!**

 A tavalyi utolsó 2017.december 14-i. Képviselő-testületi ülésen Medvedovszky Béla képviselő úr kérte, hogy a már korábban elkészült árajánlatok a következőképpen kerüljenek átdolgozásra. A várható intenzívebb forgalom miatt a 6 cm-es térkő helyett kerüljön beépítésre inkább 8 cm-es térkő, és az eddig beérkezett árajánlatokból látván a várható magas költségeket próbáljuk meg 3 ütemben kivitelezni a munkákat.

Tisztelt Képviselő-testület!

A következő 3 ütem került kialakításra, megosztva ezzel a várható költségeket. Továbbá jelenleg csak az árak felől történő tájékozódás végett egy cégtől az ÉP-GÉP Kft-től kértünk ajánlatot. Természetesen a Képviselő-testület döntése után, amikor már konkrét munkáról beszélhetünk egy „Ajánlati” felhívással fogunk élni több vállalkozó felé is.

1. **Ütem.**

Ebben az ütemben csak az Ócsai úttól épülne bejáróút a ravatalozóig.

    **170,0 folyóméter hosszban, 2,20 m szélességben.**

    - 20 cm homokos kavics alap

    - 10 cm Ckt (beton alap)

    - 4 cm ágyazat

    - **8 cm térkő** (pl. London hullámos szürke)

    - Kerti szegély az egyik oldalon

    - Folyóka a másik oldalon

    - 3 db szikkasztóakna építése vagy szikkasztógödör, terfillel bélelt kulé.

Ebben az ütemben számoltunk a keletkező vizek elvezetésével is oly módon, hogy az út egyik szélén folyóka kerülne kialakításra és kb. 3 db szikkasztógödör kiépítésével lenne elszivárogtatva a víz.

Az ÉP-GÉP Kft. által adott ajánlatot az 1. sz. melléklet tartalmazza, amely bruttó **9 696 107 Ft**-ról szól.

1. **Ütem.**

Ebben az ütemben a ravatalozó előtt egy **15,0mx15,0m=225,0m²** rész lenne le térkövezve. Valamint a Kertekalja utca irányába is épülne szilárd burkolatú út, mintegy **34,0** folyóméter hosszban.

Az ÉP-GÉP Kft. által adott ajánlatot az 1. sz. melléklet tartalmazza, amely bruttó **5 333 060 Ft**-ról szól.

1. **Ütem.**

Ebben az ütemben a Kertekalja utcáig a 34,0 fm felüli maradék rész kapna **180,0 fm** hosszban murva feltöltést, daráltbeton alap készítésével.

Az ÉP-GÉP Kft. által adott ajánlatot az 1. sz. melléklet tartalmazza, amely bruttó **5 231 003 Ft**-ról szól.

**Természetesen mindhárom ütemre igaz, hogy a nyertes vállalkozónak a munkák megkezdése előtt a területet fel kell mérni és a helyi adottságok figyelembe vételével bizonyos döntéseket a műszaki megoldások tekintetében majd közösen meg kell hoznunk pl. az út magassági értelemben, hol helyezkedjen el, melyik oldalra lejtsen, hol legyenek a szikkasztógödrök, stb.**

Tisztelt Képviselő-testület!

*A VKB a 2018.01.16-i ülésén tárgyalta az idei évben az üllői katolikus temetőbe tervezendő beruházásokat, vagyis a bejáró utak kiépítését a ravatalozóig mindkét irányból az Ócsai és a Kertekalja utca felől egyaránt. A VKB javasolta, hogy a fentebb felsorolt 3 ütem egyszerre kerüljön kivitelezésre még az idei évben és a Képviselő-testület biztosítsa a kivitelezéshez szükséges forrásokat.*

*A fentiek alapján a következő határozati javaslatot terjesztem Önök elé.*

**Határozati Javaslat**

1. alternatíva

 **Üllő Város Önkormányzatának Képviselő-testülete elfogadja, hogy az idei évben az Üllői római katolikus temetőbe tervezendő bejáróút az előterjesztésben javasolt 3 ütem szerint együtt épüljön meg és a jövő évi költségvetésbe kerüljön betervezésre a kivitelezési munkákra 20 millió Ft.**

1. **alternatíva**

**Üllő Város Önkormányzatának Képviselő-testülete a katolikus temetőbe tervezett bejáróúttal kapcsolatosan a jelen előterjesztésben foglalt ütemek közül a …… ütem megvalósítását fogadja el és ezek fedezetéül betervez a 2018. évi költségvetésbe ….. Ft-ot.**

**Felelős: Kissné Szabó Katalin polgármester**

**Határidő: azonnal**

Üllő, 2018. január 22.

 Kerezsi Sándor

 VKB elnök